సత్యభామ కాలేజీలో కుమార్తె మృతదేహం వద్ద రోదిస్తున్న తండ్రి రాజారెడ్డివర్సిటీ యాజమాన్యానిదే బాధ్యత: మౌనిక తండ్రిచెన్నై/డక్కిలి, నవంబరు 23 (ఆంధ్రజ్యోతి): తన బిడ్డది ముమ్మాటికీ హత్యేనని, సత్యభామ వర్సిటీ యాజమాన్యం అత్యుత్సాహం వల్లే మౌనిక బలవన్మరణానికి పాల్పడిందని ఆమె తండ్రి రాజారెడ్డి కన్నీటిపర్యంతమయ్యారు. చైన్నెలోని సత్యభామ డీమ్డ్ యూనివర్సిటీ హాస్టల్లో బుధవారం ఆత్మహత్య చేసుకున్న మౌనికరెడ్డి మృతదేహానికి గురువారం రాయపేట ప్రభుత్వాస్పత్రిలో పోస్టుమార్టం నిర్వహించారు. ఈ సందర్భంగా రాజారెడ్డి మాట్లాడుతూ.. మౌనిక తప్పుచేసి ఉంటే ఆమెకు కౌన్సిలింగ్ ఇచ్చి సర్దిచెబితే బావుండేదన్నారు. కానీ నెల పాటు డీబార్ చేస్తానని  హెచ్వోడీ రాజమాణిక్యం బెదిరించడంతో భయపడిపోయిందని, తీవ్ర మానసిక ఒత్తిడికి గురై ఆత్మహత్యకు పాల్పడిందన్నారు. తమ బిడ్డ మృతికి వర్సిటీ యాజమాన్యానిదే బాధ్యతన్నారు. మౌనిక చనిపోయిన విషయం కూడా యాజమాన్యం తనకు తెలియజేయలేదని ఆవేదన వ్యక్తం చేశారు. ఇకనైనా ప్రభుత్వాలు స్పందించి ఇలాంటి ఘటనలు పునరావృతం కాకుండా చర్యలు తీసుకోవాలని రాజారెడ్డి విజ్ఞప్తి చేశారు. మౌనిక సోదరుడు రాకేష్ మాట్లాడుతూ... బుధవారం పరీక్ష రాస్తుండగా ‘ఐ మిస్ యూ’ అంటూ అక్క నుంచి మెసేజ్ రావడంతో, అనుమానం వచ్చి ఆమె గది వద్దకు పరిగెత్తుకెళ్లానని చెప్పాడు. అయితే అక్కడి వాచ్మెన్ తనను లోపలకు అనుమతించకుండా 10నిమిషాల పాటు నిలిపేశాడని, ఈలోపే ఆమె ఉరేసుకుని చనిపోయిందని వివరించాడు. తనను వెంటనే గది వద్దకు అనుమతించి ఉంటే కచ్చితంగా అక్క బతికి ఉండేదంటూ కన్నీటిపర్యంతమయ్యాడు. ఇదిలా ఉండగా, మౌనిక మృతితో ఆగ్రహించిన తోటి విద్యార్థులు బుధవారం రాత్రి విధ్వంసం సృష్టించిన నేపథ్యంలో వర్సిటీలో తీవ్ర ఉద్రిక్తత నెలకొంది. పరిస్థితిని అదుపులోకి తీసుకువచ్చేందుకు వర్సిటీ యాజమాన్యం వచ్చే జనవరి 3వరకు విద్యార్థులకు సెలవు ప్రకటించింది. కాగా, పోస్టుమార్టం అనంతరం మౌనిక మృతదేహాన్ని సొంతూరైన నెల్లూరు జిల్లా డక్కిలిమండలం మాటుమాడుగుకు తరలించి అంత్యక్రియలు నిర్వహించారు. ఇక మౌనిక ఆత్మహత్యపై తమిళనాడు తెలుగు యువశక్తి అధ్యక్షుడు కేతిరెడ్డి జగదీశ్వరరెడ్డి మానవ హక్కుల సంఘానికి, సీఎం ఎడప్పాడి పళనిస్వామికి ఫిర్యాదు చేశారు. వర్సిటీ యాజమాన్యంపై కఠిన చర్యలు తీసుకోవాలని, ఆ కుటుంబానికి నష్టపరిహారం ఇప్పించాలని విజ్ఞప్తి చేశారు.
satyabhama kaalejeelo kumarte mrutadeham vadda rodistunna tandri rajareddivarsity yaajamaanyaanide baadhyata: mounika tandrichennai/dakkili, navambaru 23 (aandhrajyoti): tana biddadi mummatiki hatyenani, satyabhama versity yaajamaanyam atyutsaaham valle mounika balavanmaranaaniki paalpadindani aame tandri rajareddy kanneetiparyantamayyara. chainneloni satyabhama deamed university haastallo budhavaaram aatmahatya chesukunna mounikareddy mrutadehaaniki guruvaram rayapeta prabhutvaaspatrilo postumartam nirvahinchaaru. ee sandarbhamgaa rajareddy maatlaadutuu.. mounika tappuchesi unte aameku councilling ichi sardichebithe bavundedannaru. cony nela paatu deabar chestaanani  hechwody rajamanikyam bedirinchadamto bhayapadipoyindani, teevra maanasika ottidiki gurai aatmahatyaku paalpadindannaaru. tama bidda mrutiki versity yaajamaanyaanide baadhyatannaaru. mounika chanipoyina vishayam kuudaa yaajamaanyam tanaku teliyajeyaledani aavedana vyaktam chesaru. ikanaina prabhutvaalu spandinchi ilanti ghatanalu punaraavrutam kakunda charyalu teesukovaalani rajareddy vignapti chesaru. mounika sodarudu rakesh maatlaadutuu... budhavaaram pareeksha raastundagaa ‘ai mis uu’ antuu akka nunchi messeg raavadamtho, anumanam vachi aame gadi vaddaku parigettukellaanani cheppaadu. ayithe akkadi wachmen tananu lopalaku anumatinchakundaa 10nimishaala paatu nilipesadani, eelope aame uresukuni chanipoyindani vivarinchaadu. tananu ventane gadi vaddaku anumatinchi unte kachitamgaa akka batiki undedantu kanneetiparyantamayada. idila undagaa, mounika mruthitho aagrahinchina thoti vidyaarthulu budhavaaram raatri vidhvamsam srushtinchina nepathyamlo varsitylo teevra udriktata nelakondi. paristhitini adupuloki teesukuvachenduku versity yaajamaanyam vache janavari 3varaku vidyaarthulaku selavu prakatinchindi. kaga, postumartam anantaram mounika mrutadehaanni sontuuraina nelluru jilla dakkilimandalam maatumaaduguku taralinchi antyakriyalu nirvahinchaaru. ika mounika aatmahatyapai tamilanadu telugu yuvasakti adhyakshudu ketireddy jagadeeswarareddy manava hakkula sanghaaniki, cm edappadi palaniswaamiki firyaadu chesaru. versity yaajamaanyampai kathina charyalu teesukovaalani, aa kutumbaaniki nashtapariharam ippinchaalani vignapti chesaru.